Loe uudisteksti ja tee sellest lühike kokkuvõttev pealkiri eesti keeles. Vasta ainult pealkirjaga.
## Tekst:

Tennise Davise karikavõistluste finaali pääses teise koondisena Kanada, kes pärast kaotatud esimest üksikmängu sai Itaaliast jagu skooriga kaks-üks.
Esimeses üksikmängus oli Lorenzo Sonego (ATP 45.) tasavägises kohtumises üle Denis Shapovalovist (ATP 18.) 7:6 (7:4), 6:7 (5:7), 6:4, aga teises kaotas Lorenzo Musetti (ATP 23.) maailma kuuendale Felix Auger-Aliassime'ile 3:6, 4:6.

Edasipääseja otsustas paarismäng, kus Auger-Aliassime ja Vasek Pospisil said jagu Matteo Berrettinist ja Fabio Fogninist 7:6 (7:2), 7:5.

1900. aastast mängitavat Davise karikaturniiri pole Kanada koondis kunagi võitnud. 2019. aastal jõuti finaali, kus tuli aga tunnistada Hispaania paremust.

Tänavu kohtutakse finaalis Austraaliaga, kes esimeses poolfinaalis alistas Horvaatia 2:1. Erinevalt Kanadast on Austraalia võitnud Davise karika tervelt 28 korda, viimati küll pea paarkümmend aastat tagasi (2003).
## Pealkiri:

user
Kanada jõudis teistkordselt Davise karikafinaali
assistant